|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  тел./факс (8555) 41-70-00 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  тел./факс (8555) 41-70-00 |
|  |  |
| **Р Е Ш Е Н И Е** | **К А Р А Р** |
| **№ 14** | **2020 елның 21 феврале** |

2019 ел өчен Түбән Кама муниципаль районының

контроль-хисап палатасы эшчәнлеге турында хисабы хакында

Түбән Кама муниципаль районы контроль-хисап палатасы рәисе М.В. Юмангулованың 2019 елда контроль-хисап палатасы эшчәнлеге турында хисапын тыңлаганнан һәм фикер алышканнан соң, Түбән Кама муниципаль районы Советы, контроль-хисап палатасының эшчәнлеге Түбән Кама муниципаль районы Уставы, Түбән Кама муниципаль районы контроль-хисап палатасы турындагы Нигезләмә, эш планы нигезендә гамәлгә ашырылды, дип билгеләп үтә.

Бәян ителгәннәрдән чыгып, Түбән Кама муниципаль районы Советы

КАРАР БИРӘ:

1. Түбән Кама муниципаль районының 2019 ел өчен контроль-хисап палатасы эшчәнлеге турында хисабын кабул итәргә.

2. Контроль-хисап палатасына (Юмангулова М.В.) Түбән Кама муниципаль районы бюджеты үтәлешенә, муниципаль милектә булган мөлкәт белән идарә итүнең һәм аның белән эш итүнең билгеләнгән тәртибен саклауга тышкы контрольне гамәлгә ашыруга юнәлдерелгән эшне дәвам итүне йөкләргә.

3. Түбән Кама муниципаль районы Башкарма комитетына:

- Россия Федерациясе Бюджет кодексының 160.2-1 статьясы, «Дәүләт һәм муниципаль ихтыяҗларны тәэмин итү өчен товарлар, эшләр, хезмәт күрсәтүләрне сатып алу өлкәсендә контракт системасы турында» 44-ФЗ номерлы Федераль законның 98 статьясы нигезендә, Түбән Кама муниципаль районы муниципаль учреждениеләре эшчәнлегендә системалы хокук бозуларны ачыклау, бетерү һәм минимальләштерү максатларында, сатып алулар өлкәсендә муниципаль финанс контролен, финанс аудитын, эчке ведомство контролен көчәйтүгә юнәлдерелгән эшне дәвам итәргә;

- Россия Федерациясе Бюджет кодексының 34 статьясында билгеләнгән бюджет акчаларын куллануның нәтиҗәлелек принцибын үтәргә;

- муниципаль мөлкәтне нәтиҗәле файдалану максатларында чаралар күрергә.

4. «Түбән Кама муниципаль районы» муниципаль берәмлегенең бюджет һәм финанс департаменты» муниципаль казна учреждениесенә эчке муниципаль финанс контролен гамәлгә ашыру буенча, Россия Федерациясе Бюджет кодексының 269.2 статьясында, «Дәүләт һәм муниципаль ихтыяҗларны тәэмин итү өчен товарлар, эшләр, хезмәт күрсәтүләр сатып алу өлкәсендә контракт системасы турында» 44-ФЗ номерлы Федераль законның 99 статьясындагы 3,8 өлешләрендә билгеләнгән вәкаләтләрне үтәү буенча эшне көчәйтергә.

5. «Түбән Кама муниципаль районы» муниципаль берәмлегенең җир һәм мөлкәт мөнәсәбәтләре идарәсе» муниципаль казна учреждениесенә:

- муниципаль милек белән идарә итү һәм аның белән эш итүнең билгеләнгән тәртибен сакларга;

- Россия Федерациясе Бюджет кодексының 160.1 статьясы нигезендә бюджет керемнәренең баш администраторы (администраторы) вәкаләтләрен башкарырга.

6. Карарны Түбән Кама муниципаль районының рәсми сайтында урнаштырырга.

7. Әлеге карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек буенча даими комиссиягә йөкләргә.

Түбән Кама муниципаль

районы Башлыгы А.Р.Метшин